Ε.Π.Ο.Σ. ΦΥΛΗΣ

14-15/11/26 Πάρνωνας Μεγάλη Τούρλα (1.935μ.). Πεζοπορίες Τζίτζινα- Πολύδροσο και Κερδρόδασος Μαλεβής. Άη Γιάννης
2026-11-14 10:00 - 2026-11-15 19:00 (Europe/Athens)
14-15/11/26
Πάρνωνας
Μεγάλη Τούρλα (1.935μ.). Πεζοπορίες Τζίτζινα- Πολύδροσο και Κερδρόδασος Μαλεβής. Άη Γιάννης
Σάββατο: Αναχώρηση στις 10:00 π.μ. για Πολύδροσο (Τζίτζινα). Από αυτό το πανέμορφο ορεινό χωρίο αρχίζει η πεζοπορία προς την Μονή Αγίων Αναργύρων από την ράχη της Γόγκαινας , επίσκεψη στην Μονή (το Παρεκκλήσι των Αγ. Αποστόλων είναι αγιογραφημένο από τον Φ. Κόντογλου) και επιστροφή από μονοπάτι παράλληλα με το Τζιτζινιώτικο ρέμα. (Κυκλική διαδρομή). Ω.Π.:3-3.5 Υ.Δ.:395μ. Β.Δ.:1 (11 χλμ) Διανυκτέρευση στο καταφύγιο του Πάρνωνα.
Κυριακή: Δύσκολη πορεία: Η διαδρομή ξεκινά από το καταφύγιο, σε πυκνό δάσος μέχρι το οροπέδιο του Μαλεβού, στην συνέχεια ανάβαση σε αλπικό πεδίο στην κορυφή Μεγάλη Τούρλα (1.935μ.). Επιστροφή στο οροπέδιο, στο εκκλησάκι του Προφήτη Ηλία και στην συνέχεια κατάβαση στην Μονή Μαλεβής διασχίζοντας τμήμα του δάσους κέδρων. Ω.Π.:6-7 Υ.Δ.:635μ. Β.Δ.:2 (15 χλμ.)
Εύκολη πορεία: Η πορεία αρχίζει από τον Αγ. Νικόλαο ένα πλατανοσκέπαστο εκκλησάκι, λίγο μετά το χωριο Άγιος Πέτρος και ανηφορίζει πάνω από τη Μονή της Παναγίας της Μαλεβής ανάμεσα στα μοναδικά οξύκεδρα του Πάρνωνα και έλατα. Στη διαδρομή μας βρίσκεται το μνημείο των δολοφονηθέντων Αγιοπετριτών στον Β΄παγκόσμιο πόλεμο. Στη συνέχεια η διαδρομή μας συνεχίζει εν μέρει σε πεδίο με χαμηλή βλάστηση προς το Ξηροκάμπι κι από τα Μαρμαράλωνα καταλήγει στο χωριό Αγ. Ιωάννη Κυνουρίας όπου και φαγητό στα ταβερνάκια του χωριού Ω.Π.: 5.30-6, Υ.Δ.: +395, Β.Δ.:1 (13χλμ.)
Το Κεδρόδασος Μαλεβής φιλοξενεί το μοναδικό είδος οξύκεδρων (Juniperus drupacea) στην Ευρώπη. Είναι προστατευόμενο μνημείο της φύσης και μέρος του δικτύου Natura 2000.
Συντονιστές:

Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
2026-11-22 07:00 - 17:00
22/11
Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
Αναχώρηση 07:00 για Ράχη Συκά, πάνω από την Στενή Ευβοίας.
Δύσκολη διαδρομή: Η διάσχιση αποτελεί μια όμορφη και απαιτητική πορεία στο ψηλότερο βουνό της Εύβοιας. Ξεκινά από τη Ράχη Συκά και ακολουθεί σηματοδοτημένα μονοπάτια προς το καταφύγιο της Δίρφυς και την κορυφή (1.743 μ.), προσφέροντας πανοραμική θέα στο Αιγαίο και τον Ευβοϊκό. Η κατάβαση συνεχίζεται προς το καταφύγιο Αγάλης και ολοκληρώνεται μέσα από το εντυπωσιακό φαράγγι της Αγάλης.
Η διαδρομή απαιτεί πολύ καλή φυσική κατάσταση και ο βαθμός δυσκολίας μπορεί να αυξηθεί ανάλογα με την ύπαρξη χιονιού οπότε και απαιτείται κατάλληλος χειμερινός εξοπλισμός και γνώση της χρήσης του.
Ω.Π.: 7-7.30, Υ.Δ.: +860 -1600, Β.Δ.: 2+ (14,5χλμ.)
Εύκολη διαδρομή: Από τον Άγιο Αθανάσιο Εύβοιας και από το γήπεδο του χωριού του Αγίου Αθανασίου (260μ) θα αρχίσει η πορεία μας. Ακολουθούμε χωματόδρομο για λίγα μέτρα ο οποίος μπαίνει στο φαράγγι και τελειώνει σε ένα αντλιοστάσιο. Η διαδρομή συνεχίζει σε καλά διαμορφωμένο μονοπάτι πλάι στο ποταμάκι, με κάποια γεφυράκια που υπάρχουν για να περνάμε απέναντι. Στο μονοπάτι θα συναντήσουμε και γλιστερές ποταμίσιες πέτρες αλλά και νερά καθώς υπάρχουν πηγές στα πλαϊνά της διαδρομής οπότε καλό είναι να φοράμε ψηλά ορειβατικά μποτάκια με καλές αντιολισθητικές σόλες. Στη συνέχεια η διαδρομή θα γίνει ανηφορική και στο τέλος του θα συνεχίσουμε να ανεβαίνουμε σε μονοπάτι μέσα σε ελατόδασος μέχρι την πηγή Κράτεια (740μ). Από την πηγή θα συνεχίσουμε την ανάβασή μας για το κυνηγητικό καταφύγιο Αγάλης (940μ) από όπου θα μας παραλάβει το πούλμαν Ω.Π.:4-5, Υ.Δ.: +680μ. Β.Δ.: 1+
Συντονιστής δύσκολης πορείας: Γιώργος Καρβελάς
Συντονιστής εύκολης πορείας: Θα ανακοινωθεί

6/12 Μαίναλο: Βαλτετσίνικο – Μαγούλιανα – Παναγιά Σφυρίδα - Νυμφασία
2026-12-06 07:00 - 17:00
6/12
Μαίναλο: Βαλτετσίνικο – Μαγούλιανα – Παναγιά Σφυρίδα – Νυμφασία
(θα ανακοινωθεί σύντομα)
Συντονιστής: Σταύρος Ανάγνου

11-13/12 Αχαϊα: Χελμός, «Χτένια». Γαρδίκι (2.182μ.), Ψηλή Κορφή (2.355μ.) διάσχιση κορυφογραμμής
2026-12-11 17:00 - 2026-12-13 21:00
11-13/12
Αχαϊα: Χελμός, «Χτένια». Γαρδίκι (2.182μ.), Ψηλή Κορφή (2.355μ.) διάσχιση κορυφογραμμής
Η εξόρμηση συστήνεται για έμπειρους αποφοίτους σχολών
Τα «Χτένια Χελμού» βρίσκονται στη νότια κορυφογραμμή του Χελμού η οποία αποτελεί μια από τις πιο απαιτητικές διασχίσεις των βουνών μας. Η διαδρομή χαρακτηρίζεται από μεγάλο ανάπτυγμα, αρκετά αναρριχητικά περάσματα, στενές εκτεθειμένες κόψεις, εντυπωσιακή θέα. Μια πραγματική πρόκληση για τον απαιτητικό ορειβάτη. Η αναρριχητική δυσκολία είναι μέχρι III+ υπάρχουν υποχρεωτικά ραπέλ και μπόλικα σαθρά περάσματα.
Παρασκευή: Αναχώρηση στις 17:00 για το χωριό Πλανητέρο με προώθηση από χωματόδρομο από τα Ζαρέλια στο διάσελο Κυνηγού (1.550 μ.) όπου η διανυκτέρευση.
Σάββατο: Η διάσχιση ξεκινά με ανάβαση στην κορυφή Καράβι και συνεχίζει προς Νησί, Μαδερό, Γαρδίκι (2.182μ.) με αναρριχητικά περάσματα. Εκεί, ανάλογα την ταχύτητα της ομάδας, μπορεί να γίνει η διανυκτέρευση Ω.Π.: 8-10, Β.Δ.: 4
Κυριακή: Ολοκλήρωση της διάσχισης από την εντυπωσιακή κορυφογραμμή χαρακτηρισμένη και ως «Χτένια». Ανάβαση στη Ψηλή Κορυφή (2.355μ.) και κατάβαση στο Χιονοδρομικό κέντρο Καλαβρύτων (1.700μ.) Ω.Π.: 10-12, Β.Δ.4
Εξοπλισμός – Γνώσεις: οι συμμετέχοντες θα πρέπει να έχουν μια σχετική γνώση αναρρίχησης και να φέρουν μαζί τους ζώνη αναρρίχησης, καταβατήρα, έναν τουλάχιστον αναρριχητικό ιμάντα, 3 καραμπίνερ ασφαλείας, φακό κεφαλής, υλικά μπιβουάκ, σακίδιο 40 λίτρων, τρόφιμα και αρκετό νερό.
Συντονιστής: Δημήτρης Δασκαλάκης, εκπαιδευτής Ε.Ο.Ο.Α.

Παναχαϊκό Όρος: Άνω Καστρίτσι –λίμνη Πασχαλιάνων
2027-01-17 07:00 - 17:00
17 /1
Παναχαϊκό Όρος: Άνω Καστρίτσι –λίμνη Πασχαλιάνων
Αναχώρηση 07:00 για το ‘Ανω Καστρίτσι
Η διαδρομή ξεκινά από την πλατεία του χωριού, σε υψόμετρο 470 μ., και αρχικά κατευθύνεται προς τη θέση Νερομάνα. Από εκεί, μέσω ενός σύντομου χωματόδρομου, φτάνουμε στην αρχή του μονοπατιού.
Το μονοπάτι διασχίζει το δάσος των χειμάρρων Σελεμνού και Χάραδρου, οι οποίοι σχηματίζουν μικρούς καταρράκτες που συνοδεύουν ένα μικρό τμήμα της διαδρομής. Στην αρχή η κλίση είναι έντονα ανηφορική, όμως σταδιακά γίνεται πιο ήπια όσο προχωρά η πορεία.
Η λιμνούλα των Πασχαλιάνων (1170μ), παρά το μικρό της μέγεθος, προσφέρει ένα εντυπωσιακό θέαμα. Αποτελεί τη νοτιότερη αλπική λίμνη της Ελλάδας και φιλοξενεί αλπικούς τρίτωνες, προσδίδοντας ιδιαίτερη οικολογική αξία στην περιοχή.
Η επιστροφή θα γίνει στο μεγαλύτερο μέρος της από το ίδιο μονοπάτι κάνοντας μια μικρή παράκαμψη για να επισκεφτούμε το εκκλησάκι του Αγ. Ανδρέα που προσφέρει πανοραμική θέα στον Κορινθιακό και τα βουνά της Στερεάς Ελλάδας. Τέλος θα ακολουθήσει φαγητό σε ταβέρνα του Άνω Καστριτσίου. Ω.Π. ~5, ΥΔ: 750μ, ΒΔ:1+
Συντονιστές: Παναγιώτης Kόρμπος & Δημήτρης Κόρμπος

ΠΡΑΣΙΝΟ ΑΚΡΩΤΗΡΙΟ - CABO VERDE
2027-02-01 08:00 - 2027-02-05 17:00
ΠΡΑΣΙΝΟ ΑΚΡΩΤΗΡΙΟ – CABO VERDE
Κάτι περισσότερο από ένας …must πεζοπορικός προορισμός στα νησιά του Αρχιπελάγους…… η μελωδία της Σεζάρια Εβόρα
Μοναδικές πεζοπορίες σε καταπράσινα αλλά και ηφαιστειακά τοπία, μελωδίες της Σεζάρια Εβόρα, το ιδιαίτερο καρναβάλι Mardi Gras, σε μια «αποικιακή» αισθητική συνδεδεμένα άρρηκτα με την Αφρικανική Ήπειρο,, θα κάνουν το ταξίδι μας αξέχαστο!
ΦΕΒΡΟΥΑΡΙΟΣ 2027
Sao Antao: Πεζοπορίες σε εντυπωσιακά παράκτια λιθόστρωτα μονοπάτια, σε βαθιές εύφορες καταπράσινες κοιλάδες ανάμεσα σε ομιχλώδεις ηφαιστειακές κορυφές.
Fogo: Ανάβαση στο εντυπωσιακό ηφαίστειο (2,829 m Pico do Fogo) που κυριαρχεί στον ορίζοντα του νησιού Sao Filipe
Sao Vicente-Mindelo : Καρναβάλι “Mardi Gras”. Οι δρόμοι γεμίζουν με οργανωμένες ομάδες χορευτών με έντονες πολύχρωμες στολές, χορεύοντας σε ρυθμούς funaná, coladeira, batuku, ή αυτοσχεδιάζοντας σε παραλλαγές σάμπα, σε μια ηλεκτρισμένη ατμόσφαιρα με τη μουσική να ξεχύνεται στους δρόμους. Η πόλη της Σεζάρια….
Santiago-Praia: H ηχώ της αποικιακής εποχής, από τις πειρατικές επιδρομές μέχρι το δουλεμπόριο. Cidade Velha το λίκνο του κρεολικού πολιτισμού, μια αρμονική σύντηξη αφρικανικής και ευρωπαϊκής κληρονομιάς, μνημείο της πολιτιστικής κληρονομιάς της UNESCO.
